# Cláudia de Campos

Cláudia de Campos (Sines, 28 de gener del 1859 - Lisboa, 30 de desembre del 1916) fou una poeta, assagista, intel·lectual i feminista portuguesa. Fou membre de la Junta de la Secció Feminista de la Lliga Portuguesa de la Pau i del Comité Portugués de la Lliga i Desarmament de les Dones.
Signava coma Colette i Carmen Silva.

## Biografia

Cláudia de Campos era filla de Maria Augusta da Palma i Francisco António de Campos. Nasqué a Sines el 28 de gener del 1859. El seu avi Jacinto da Palma era guàrdia sanitari del port de Sines. El 1875 es casà amb Joaquim de Ornelas e Matos. Després de 13 anys, el 1888, se separaren legalment. Tingueren dos fills.
Es relacionava amb l'alta societat lisboeta de l'època, i assistia a l'Acadèmia de les Ciències de Lisboa i als Salons Literaris del Casino. Es formà amb José Maria Eça de Queiroz, Antero de Quental, i Alexandre Herculano.(3)
Es va especialitzar en Estudis Anglesos en el Col·legi de Mrs Kutle. S'interessà pels estudis francesos, alemanys i anglesos, i parlava amb fluïdesa francés. A més a més d'escriptora, fou una intel·lectual innovadora, assagista sobre la situació de les dones.(3)
En Assaig sobre psicologia femenina, va analitzar a Charlotte Brontë, la comtessa de Lafayette, Madame de Staël i Josefina de Neuville, reina de Romania. També escrigué sobre Edward Thomas, Gibson i Masefield entre d'altres. Escrigué un manuscrit titulat Shelley, sobre el poeta romàntic Percey B. Shelley, amic de Lord Byron.(3)
Cláudia de Campos va morir el 30 de desembre del 1916, a la parròquia de Camões, Lisboa, als 56 anys.(3)

## Obra

* Rindo: contos, Lisboa, Of. Tip. da Empresa Lit. de Lisboa, 1892.
* Último amor, Lisboa, Gomes, 1894.
* Mulheres. Ensaios de psicologia feminina, Lisboa,Gomes 1895.
* Elle: com o retrato da autora, Lisboa, Livr. Edit. Tavares Cardoso, 1899.
* A baronesa Stael e o duque de Palmella, Lisboa,1901.
* Elle, Sines, Câmara Municipal de Sines, 1997.

### Col·laboració en publicacions periòdiques

* A Leitura (1894-1896)
* A Sociedade do Futuro (1902-1904)
* "Shelley" Jornal da Mulher
* "A esphinge (excerto)" Almanaque das Senhoras Portuguesas e Brasileiras para 1898, Lisboa, Tipografia de Sousa Filho, 1897, p. 275.
* India (número único), Lisboa, Tipografia da Companhia Nacional Editora, Largo do Conde Barão, 1898.
* "Nuvens" O Século, suplemento de Natal, Lisboa, 1898, pàgs. 3-5

### Traducció

* Portugal visto por um estrangeiro. Edgar Prestage, Future Society, núm. 14, 1 de desembre de 1902

## Referències

* ↑ «Cláudia de Campos». "Escritoras em Português" - Projeto FLUL. Arxivat de l'original el 7 d'octubre de 2017. [Consulta: 6 octubre 2017].
* ↑ Andrade, Adriano da Guerra. Dicionário de pseudónimos e iniciais de escritores portugueses (en portugués). Biblioteca Nacional Portugal, 1999. ISBN 978-972-565-262-6.
* ↑ «Cláudia de Campos» (en portugués). www.sines.pt. [Consulta: 10 juliol 2021].

## Bibliografia

* CASTRO, Zília Osório de, i António FERREIRA i SOUSA (orgs.) Dicionário do feminino (segles XIX-XX), Lisboa, Livros Horizonte, 2005, pàgs. 220-221
* "Galeria feminista" A Vanguarda, 25 de maig de 1906

## Enllaços externs

* Cláudia de Campos en DGLBArxivat 2016-03-03 a Wayback Machine.
* Elle: com o retrato da autora, Lisboa, Livr. Edit. Tavares Cardoso, 1899.